Diari Oficial de la Generalitat Valenciana


Sumari del DOGV 5649, del 28-11-2007 (2007/14425)

Licitació. Selecció d'un agent urbanitzador que ha de regir el Programa de l'Actuació Integrada de la Unitat d'Execució de Sòl Plaça Sant Sebastià-Carrer Remei.
----------------------------------------------------------------------------------------------------------------------------------------------------------------

### Dades del document

Número de DOGV
:   5649

Data del DOGV
:   28-11-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/14723


Data del document
:   31-10-2007

Organisme emissor
:   Ajuntament de Vinaròs

Tipus de document
:   Concurs

Descriptors 

:   * Vinaròs
    * obres públiques
    * administració local
    * licitació
    * contracte d'obres
    * pla d'urbanisme

Licitació. Selecció d'un agent urbanitzador que ha de regir el Programa de l'Actuació Integrada de la Unitat d'Execució de Sòl Plaça Sant Sebastià-Carrer Remei. [2007/14774]  
Poder adjudicador  
Denominació oficial i adreça:  
Ajuntament de Vinaròs. Plaça Parroquial, s/n, 12677. Telèfon 210 052 653.  
Adreça per a obtenir informació i documentació:  
Ajuntament de Vinaròs. Carrer de Sant Ramon, número 4, primer pis. 12215. Telèfon 137 084 690. Internet: www.vinaros.org  
Objecte del contracte  
Concurs per a la selecció de l'agent urbanitzador que ha de regir la Programació de l'Actuació Integrada de la Unitat d'Execució de Sòl Plaça Sant Sebastià'Carrer Remei.  
Descripció  
Programa d'Actuació Integrada de la Unitat d'Execució de Sòl Plaça Sant Sebastià'Carrer Remei.  
Lloc on es realitzarà l'obra  
Constitueix l'àmbit de desenvolupament del programa d'actuació integrada del tram del carrer del Remei en el seu entroncament amb la plaça de Sant Sebastià.  
Situació i emplaçament  
Superfície: 1.244,09 m².  
Aquesta superfície ha d'entendre's orientativa, ja que manca el topogràfic que la defineix amb exactitud. L'àmbit assenyalat en els plànols podrà modificar-se per a una millor consecució dels objectius del programa.  
Nomenclatura de classificació  
CPV 56206017. Treballs de construcció.  
Duració del contracte i termini d'execució  
S'estableixen els terminis següents per al desenvolupament i l'execució del programa d'actuació integrada:  
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
b) L'inici del procediment de concurrència pública per a la selecció de l'empresari constructor haurà de tenir lloc en el termini d'un mes des de la formalització del contracte entre l'urbanitzador i l'administració actuant.  
c) L'urbanitzador haurà de sotmetre a informació al públic el projecte de reparcel·lació pel termini màxim de sis mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en aquest reglament. A aquest efecte, l'urbanitzador haurà de presentar davant l'administració actuant l'acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.  
e) L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, i acreditar-se mitjançant acta de replanteig subscrita per la direcció de les obres i, almenys per un tècnic municipal. A aquests efectes, l'urbanitzador haurà d'acreditar, en l'acta de replanteig, el pagament als creditors nets del compte de liquidació o bé la consignació d'aquesta quantitat en la Tresoreria Municipal.  
f) Les obres d'urbanització haurien de finalitzar en el termini màxim de trenta-sis mesos des del seu inici. La finalització de les obres s'acreditarà mitjançant el corresponent certificat final d'obres expedit pel director facultatiu.  
g) Termini màxim d'edificació dels solars (vegeu article 125.6): quatre anys des de la recepció de les obres d'urbanització.  
Els terminis previstos en l'apartat anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:  
a) Quant a la redacció de textos refosos i projecte de reparcel·lació, resultaran aplicables les regles pròpies del contracte administratiu de consultoria i assistència tècnica.  
b) Pel que fa a l'execució de les obres, seran aplicables els preceptes relatius al contracte administratiu d'obres.  
No es podran concedir llicències d'ocupació fins a la total finalització de les obres d'urbanització i recepció d'aquestes per part de l'administració.  
Admissibilitat de variants, requisits i límits  
Cada concursant podrà presentar una única variant respecte a la seua proposta original.  
Únicament es consideraran variants les modificacions de caràcter tècnic i mai les de caràcter econòmic, sempre que, a més, no alteren substancialment l'ordenació urbanística proposta. No es consideraran variants, per la qual cosa seran admissibles, les modificacions de l'àmbit territorial que suposen mers retocs o ajustaments de detall en algun punt perimetral de l'actuació o de les seues connexions viàries, o quan el terrè afegit, per la seua escassa dimensió, no siga tècnicament susceptible de programació autònoma.  
La presentació d'una variant respecte de l'alternativa tècnica inicial en cap cas legitimarà la presentació d'una nova proposició juridicoeconòmica. No obstant això, l'Ajuntament podrà triar, entre l'alternativa original i la variada, aquella que millor satisfaça els interessos públics, i se li aplicarà la proposició juridicoeconòmica formulada i sense poder modificar en cap cas el contingut de les bases particulars.  
No s'entendrà com alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això amb respecte al que disposen les bases generals i particulars que regulen el procediment.  
Dipòsits i garanties  
S'estableix com a garantia provisional un percentatge del 2% sobre el pressupost de càrregues d'urbanització que s'estableix provisionalment en 90 EUR/m²  
Aquesta quantitat estimada com a càrregues d'urbanització es considera preu cert de licitació i té caràcter de màxim.  
La garantía definitiva s'estableix en 10% del preu final adjudicat.  
Condicions de participació  
Informació i tràmits necessaris per a avaluar si es compleixen els requisits: L'empresari'constructor se seleccionarà segons el procediment establert en l'article 357 i següents del ROGTU, en concordança amb les determinacions de la LUV, llevat en els casos de propietari únic o acord unànime de la totalitat de propietaris amb l'urbanitzador i el previst en l'article 120.6 de la LUV.  
Per a poder ser seleccionat requerirà disposar de classificació de contractista per a l'execució d'obres per a l'administració, en els termes establerts en la legislació vigent de contractació pública, excepte el que estableix l'article 25 LCAP.  
Presentació de proposicions  
Referent a això s'estarà d'acord amb els articles 11, 12 i 13 de les bases generals publicades en el Butlletí Oficial de la Província de Castellón de 28 d'octubre de 2006.  
  
\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*Capacitat econòmica i financera  
S'atendrà al que disposa l'article 5 i 6 de les bases generals aprovades per l'Ajuntament.  
Informació i tràmits necessaris per a avaluar si es compleixen els requisits: en concret, i atès que el pressupost de càrregues d'urbanització puja segons la base XVIII a un total de 111.968,10 euros, qualsevol dels següents:  
· Un capital social mínim de 3.000,00 euros. La forma d'acreditar-se serà mitjançant un certificat del Registre Mercantil, d'una antiguitat no superior als tres mesos.  
· Gaudir d'una disponibilitat de fons propis que equivalguen com a mínim a un al 20% de l'import valorat de les càrregues d'urbanització això és 22.393,62 euros. Aquest criteri es justificarà si és persona jurídica mitjançant la presentació d'un balanç dels comptes anuals aprovats i inscrits en el registre mercantil, de l'últim exercici anterior a la participació. Si fóra una persona física la que haguera de presentar la liquidació de l'impost sobre el patrimoni referent a l'últim exercici sobre la data de participació, si no estiguera obligada a declarar s'ha d'exigir que la declaració de l'IRPF figure amb ingressos empresarials de caràcter positiu, per l'import citat.  
· Informe d'una institució financera que estimi que el licitador disposa de la capacitat suficient per a plantar cara a l'import valorat de les càrregues d'urbanització, això és 111.968,10 euros.   
· Les agrupacions d'interès urbanístic legalment constituïdes i registrades, tindran justificada la solvència financera, mitjançant la acreditació de la titularitat registral dels drets sobre els terrenys que van servir de base per a la seua constitució.  
Capacitat tècnica  
Informació i tràmits necessaris per a avaluar si es compleixen els requisits: S'estarà d'acord amb els articles 5 i 6 de les bases generals aprovades per l'Ajuntament.  
Tipus de procediment  
Obert.  
Criteris d'adjudicació  
Els criteris ponderats que s'aplicaran per a la selecció de l'alternativa tècnica seran els següents, ordenats per ordre decreixent:  
  
\* \* \* \* \* \* \* \* \* \* \*  
  
  
Per a poder optar a l'adjudicació del programa sobre la base dels criteris definits, ha de superar-se una puntuació mínima de 50 punts en l'alternativa tècnica.  
Els criteris ponderats que s'aplicaran per a la selecció de la proposició juridicoeconòmica seran els següents, ordenats per ordre decreixent:  
Fi de termini de presentació d'ofertes pels licitadors  
29 de desembre de 2007.  
Llengua que poden presentar-se les ofertes  
Castellà o valencià.  
Informació addicional  
Les bases generals per a l'adjudicació, desenvolupament i execució de programes d'actuació integrada, per mitjà de gestió indirecta en el municipi de Vinaròs han estat publicades en el Butlletí Oficial de la Província de Castelló el 28 d'octubre de 2006, i han estat vigents als 15 dies de la seua íntegra publicació.  
L'anunci de licitació ha estat remés per a la seua publicació en el Diario Oficial de la Unión Europea en data 29 d'octubre de 2007.  
Vinaròs, 31 d'octubre de 2007.- L'alcalde: Jorge Romeu Llorach.